Kitab Bhismaparwa minangka kitab awal sing nyritakaké ngenani pertempuran ing Kurukshetra. Jroning sawetara bagiané kaselip sawijining pacelathon suci antara Kresna lan Arjuna ngadhepi perang. Pacelathon kasebut dikenal minangka kitab Bhagavad Gītā. Jroning kitab Bhismaparwa uga dicaritakaké guguré Resi Bhisma ing dina kasepuluh amarga usaha Arjuna sing dibantu déning Srikandhi.